รัฐบาลไทย-ข่าวทำเนียบรัฐบาล-“ดีอีเอส” ร่วมมือ 4 กระทรวงคลอดแพลตฟอร์มแลกเปลี่ยนข้อมูลสุขภาพ
วันอาทิตย์ที่ 31 ตุลาคม 2564
“ดีอีเอส” ร่วมมือ 4 กระทรวงคลอดแพลตฟอร์มแลกเปลี่ยนข้อมูลสุขภาพ
“ดีอีเอส” ร่วมมือ 4 กระทรวงคลอดแพลตฟอร์มแลกเปลี่ยนข้อมูลสุขภาพ
“ชัยวุฒิ”รมว.ดีอีเอสแถลงร่วม4กระทรวงชูนวัตกรรมดิจิทัลปฏิรูประบบสาธารณสุขผ่านโครงการ“ยุติโรคระบาดด้วยนวัตกรรมโดยการเชื่อมต่อฐานข้อมูลสาธารณสุขแบบบูรณาการ(EPI)”เน้นย้ําความปลอดภัยข้อมูลผู้ป่วยด้วยระบบรักษาความปลอดภัยที่ได้รับมาตรฐานISO 27001และมาตรฐานการแลกเปลี่ยนข้อมูลสุขภาพระดับสากลที่มีผู้ใช้งานทั่วโลก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) กล่าวระหว่างร่วมงานประชุมการปฏิรูประบบสาธารณสุขBig Rock 1 “ยุติโรคระบาดด้วยนวัตกรรมโดยการเชื่อมต่อฐานข้อมูลสาธารณสุขแบบบูรณาการ(EPI : Ending Pandemics through Innovation)”วันนี้(31ต.ค. 64)ว่ากระทรวงดิจิทัลฯภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีที่กําชับให้กระทรวงดิจิทัลฯขับเคลื่อนการพัฒนาดิจิทัลของประเทศตามกรอบนโยบายเทคโนโลยีสารสนเทศและการสื่อสารพัฒนาโครงสร้างพื้นฐานสนับสนุนการพัฒนาระบบสุขภาพของประเทศเพิ่มประสิทธิภาพระบบบริการสาธารณสุข
ทั้งนี้การจัดทําและขับเคลื่อนการปฏิรูประบบสาธารณสุขBig Rock 1 “ยุติโรคระบาดด้วยนวัตกรรมโดยการเชื่อมต่อฐานข้อมูลสาธารณสุขแบบบูรณาการ(Ending Pandemics through Innovation Program)”เป็นความร่วมมือระหว่าง5กระทรวงได้แก่กระทรวงดิจิทัลฯกระทรวงสาธารณสุข(สธ.)กระทรวงการอุดมศึกษาวิทยาศาสตร์วิจัยและนวัตกรรม(อว.)กระทรวงการคลังและกระทรวงแรงงานขานรับนโยบายของรัฐบาลในการพัฒนาระบบและแพลตฟอร์ม เพื่อรองรับการเชื่อมต่อข้อมูลสุขภาพ(Health Link)ประชาชนและบริการในอนาคตยกระดับงานบริการสาธารณสุขของประเทศไทย
“การก้าวเข้าสู่โลกยุคดิจิทัลทําให้เทคโนโลยีสารสนเทศเข้ามามีบทบาทอย่างมากในระบบสุขภาพโลกโครงการฯนี้จึงเป็นการนําเทคโนโลยีไอซีทีมาเพิ่มการเข้าถึงบริการสุขภาพของประชาชนเปรียบเสมือนสะพานเชื่อมชุมชนเข้ากับระบบบริการสุขภาพระหว่างประชาชนและแพทย์ผู้ดูแลนอกจากนี้ยังช่วยให้ประชาชนรู้อาการของโรคที่เป็นวิธีที่จะได้รับการรักษารู้ถึงสิทธิที่ตนพึงได้รับการบริการด้านสุขภาพอย่างมีคุณภาพเป็นธรรมและปลอดภัย”นายชัยวุฒิกล่าว
ทั้งนี้ดีอีเอสได้มอบหมายให้สถาบันส่งเสริมการวิเคราะห์และบริหารข้อมูลขนาดใหญ่ภาครัฐ(Government Big Data Institute : GBDi) ร่วมกับหน่วยงานภายใต้สธ.และอว.ดําเนินการศึกษาออกแบบพัฒนาและให้บริการระบบสารสนเทศสนับสนุนการพัฒนาระบบข้อมูลสุขภาพระดับชาติให้มีมาตรฐานในระดับสากลโดยเฉพาะการนําข้อมูลระดับมหภาคมาประกอบการตัดสินใจในการวางแผนและพัฒนานโยบายด้านสุขภาพรวมทั้งบริหารจัดการกับแนวโน้มด้านสุขภาพในอนาคต
ดังนั้นการพัฒนามาตรฐานการแลกเปลี่ยนข้อมูลระหว่างระบบจึงเป็นแนวคิดสําคัญที่จะนําไปสู่การแก้ไขปัญหาด้านข้อมูลสุขภาพของประเทศอีกทั้งช่วยเพิ่มประสิทธิภาพในการรักษาการเบิกจ่ายประชาชนในช่วงสถานการณ์การระบาดของโรคทั้งในปัจจุบันและอนาคตรวมทั้งสามารถใช้ข้อมูลร่วมกันได้ทั้งภายในและข้ามเครือข่ายบริการโดยใช้แนวทางที่มีมาตรฐานมาช่วยอํานวยความสะดวกเพื่อให้การใช้ระบบข้อมูลสุขภาพร่วมกันมีความราบรื่นระหว่างระบบเป็นการแลกเปลี่ยนข้อมูลสุขภาพ(Health Information Exchange)ที่มีประสิทธิภาพเพื่อเป้าหมายในการเพิ่มคุณภาพการบริการแก่ประชาชนได้ในที่สุด
นายชัยวุฒิกล่าวว่าบทบาทของดีอีเอสในโครงการนี้มีหน้าที่หลักในการออกแบบพัฒนาและดูแลจัดการระบบรักษาความปลอดภัยของข้อมูลสุขภาพขนาดใหญ่โดยระบบHealth Link ตั้งอยู่บนคลาวด์ของบมจ.โทรคมนาคมแห่งชาติ(NT) ซึ่งมีระบบรักษาความปลอดภัยที่ได้รับมาตรฐานสากลISO 27001และใช้Fast Healthcare Interoperability Resources (FHIR)จากองค์กรHealth Level Seven (HL7) Internationalซึ่งเป็นมาตรฐานการแลกเปลี่ยนข้อมูลสุขภาพที่มีผู้ใช้งานทั่วโลก
ขณะเดียวกันการขับเคลื่อนโครงการนี้จะช่วยเพิ่มจํานวนประชาชนผู้ได้รับประโยชน์ในการเข้าถึงสิทธิการรักษาพยาบาลได้ทั่วถึงและครอบคลุมยิ่งขึ้นโดยเฉพาะในกลุ่มผู้ใช้แรงงานที่ประกันตนจะได้รับประโยชน์และการอํานวยความสะดวกอย่างยิ่งหากข้อมูลเชื่อมโยงกันได้อย่างสมบูรณ์ผู้ประกันตนก็จะสามารถเข้าการรักษาข้ามโรงพยาบาลได้การเบิกจ่ายก็จะเป็นไปโดยง่าย
************